Document ID: /roh_data/filtered/fineweb-2-filterrobots_roh.jsonl.gz/32827

- Tranter Segl e Malögia è ina lavina ida a val.
- In auto è vegnì tschiffà da la lavina.
- La manischunza n'è betg vegnida blessada.
- La via resta serrada almain fin mardi.
Glindesdi curt suenter las 18:30 è in auto ch'era en via dal Plaun da Lej en direcziun Segl Maria ed è vegnì tschiffà d'in squatsch. Il squatsch era part d'ina lavina da var 50 meters lunghezza e d'ina autezza da dus fin tschintg meters. La manischunza ha bandunà l'auto sezza e senza blessuras.
Sco quai che la Polizia chantunala ha communitgà envers RTR, vegnia la situaziun evaluada en il decurs dal mardi sche la situaziun da lavinas lubescha insumma da rumir la via. Dapli indicaziuns uffizialas na datti il mument betg. Persunas na paran betg dad esser vegnidas blessadas.
Lavinas vegnan siglientadas
Il privel da lavinas è anc adina gronds. En singulas regiuns èsi pussaivel che grondas lavinas spontanas pon vegnir fin en las vals. Per evitar talas situaziuns vegnan actualmain siglientà pliras lavinas en il territori da skis.
RR novitads 23:00+